Diari Oficial de la Generalitat Valenciana


Sumari del DOGV 9649, del 27-07-2023 (2023/8126)

Anunci de la Conselleria d'Agricultura, Desenvolupament Rural, Emergència Climàtica i Transició Ecològica per a l'alienació de l'aprofitament forestal d'estella de la forest pública pertanyent a la Generalitat Valenciana denominada CS1020 Mairana, al terme municipal de Barracas, Castelló. 2023/CS1020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9649

Data del DOGV
:   27-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8126


Data del document
:   14-07-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

Anunci de la Conselleria d'Agricultura, Desenvolupament Rural, Emergència Climàtica i Transició Ecològica per a l'alienació de l'aprofitament forestal d'estella de la forest pública pertanyent a la Generalitat Valenciana denominada CS1020 Mairana, al terme municipal de Barracas, Castelló. 2023/CS1020. [2023/8126]  
1. Objecte  
1.1. Convocar la subhasta per a l'alienació dels aprofitaments forestals d'estella, en la forest d'utilitat pública propietat de la Generalitat Valenciana denominada CS1020 Mairana, al terme municipal de Barracas, Castelló. 2023/CS1020, província de Castelló.  
  
2. Termini d'execució de l'aprofitament  
L'aprofitament d'estella de fusta s'ofereixen per a un termini d'execució d'un mes.  
  
3. Tramitació, procediment i tipus de licitació  
3.1. L'alienació la realitzarà la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló.  
3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, recollits en l'article 15.5 de la Llei 43/2003, de 21 de novembre, de forests, així com amb el que es disposa en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat i la resta de legislació forestal que li siga aplicable.  
3.3. El tipus de licitació serà oberta, de tramitació ordinària i es farà mitjançant subhasta.  
  
4. Capacitat del licitador  
No s'estableix la necessitat d'acreditar solvència tècnica, financera o econòmica.  
No estaran capacitades les persones que estiguen incurses en alguna de les prohibicions de contractar recollides en la legislació de contractes del sector públic.  
Si el mateix licitador haguera renunciat a un aprofitament anterior amb el mateix objecte, quedarà incapacitat per a la seua presentació en aquesta subhasta.  
  
5. Documentació requerida i model de proposició  
La documentació requerida per a la presentació de les ofertes està desglossada en la clàusula novena del plec general de condicions administratives per a l'alienació d'aprofitaments forestals en forests propietat de la Generalitat i en la cinquena del plec particular de condicions economicoadministratives en la qual també es poden consultar els models de declaració responsable que ha de presentar el licitador i de proposició econòmica.  
  
6. Lloc i termini de presentació de les proposicions  
6.1. El termini per a la presentació de les ofertes serà de deu dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
6.2. Els sol·licitants presentaran l'oferta i la documentació corresponent en sobre tancat dirigit al director territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, en qualsevol de les formes previstes en l'article 16 de la Llei 309/2015, del procediment administratiu comú de les administracions públiques. Els sobres que siguen entregats sense tancar seran rebutjats.  
6.3. Per a les ofertes enviades per correu certificat, el licitador haurà de justificar la data d'imposició de l'enviament en les oficines de Correus i anunciar a l'òrgan de contractació la remissió de l'oferta mitjançant télex, telegrama o telefax el mateix dia.  
6.4. Sense la concurrència d'aquests requisits, l'oferta no serà admesa si és rebuda per l'òrgan de contractació amb posterioritat a la data de terminació del termini assenyalat en l'anunci. Transcorreguts, no obstant això, els deu dies naturals següents a la indicada data sense haver-se rebut l'oferta, aquesta no serà admesa en cap cas.  
6.5. No s'acceptaran aquelles proposicions que tinguen omissions, errors o esborraments que impedisca conéixer clarament tot allò que l'Administració estime fonamental per a l'oferta.  
  
7. Lloc i data de celebració de la licitació  
7.1. L'obertura de pliques se celebrarà el 22 d'agost de 2023, a les 12.00 hores, a la Direcció Territorial de Castelló Conselleria d'Agricultura, Desenvolupament Rural, Emergència Climàtica i Transició Ecològica, situada a l'edifici PROP, avinguda dels Germans Bou, 47, de Castelló de la Plana.  
7.2. En cas de resultar deserta la subhasta, se celebrarà una segona licitació, amb el mateix tipus de taxació i condicions, el primer dia hàbil deu dies després de la primera convocatòria sense previ avís. El termini per a la presentació de pliques es tancarà el dia hàbil anterior a les 14.30 hores, moment en el qual haurà de constar la documentació en el registre d'aquesta direcció territorial situat a l'edifici PROP referit en l'apartat anterior. En cas de resultar deserta, correspon a la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, licitar-la novament.  
  
8. Condicions economicoadministratives  
Les condicions economicoadministratives que regeixen en l'alienació dels aprofitaments objecte de licitació són les establides en el «plec general de condicions administratives per a l'alienació d'aprofitaments forestals en forests propietat de la Generalitat confeccionat per la Direcció General de Medi Natural i Avaluació Ambiental de 14 de juliol de 2017 i el plec particular de condicions economicoadministratives específic per a aquesta convocatòria.  
Aquests documents es troben a la disposició dels interessats a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica, situada a l'avinguda dels Germans Bou, 47, edifici PROP, de Castelló de la Plana i en la web https://agroambient.gva.es/es/web/medio-natural/aprovechamientos-forestales  
  
9. Condicions tecnicofacultatives  
9.1. Les condicions tecnicofacultatives d'aplicació a aquesta licitació seran les establides en:  
a) El plec general de condicions tecnicofacultatives per a l'alienació d'aprofitaments forestals en forests gestionades per la Generalitat confeccionat per la Direcció General de Medi Natural i Avaluació Ambiental el 14 de juliol de 2017. Conformement amb el que estableix l'annex II de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
b) El plec de condicions particulars tecnicofacultatives per a l'alienació dels aprofitaments forestals redactat per a cada tipus d'aprofitament d'aquesta licitació. Cada concessionari haurà de subscriure el plec corresponent a l'aprofitament adjudicat.  
Aquests documents es troben a la disposició dels interessats a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, situada a l'avinguda dels Germans Bou, 47, edifici PROP, de Castelló de la Plana, i en la web https://agroambient.gva.es/es/web/medio-natural/aprovechamientos-forestales.  
9.2. Seran aplicables les recomanacions tècniques que descriuen i orienten actuacions per a la millora de la gestió i provisió de serveis, que indica el Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana.  
  
10. Supletori  
En allò no previst en el present anunci i plecs que l'acompanyen, caldrà ajustar-se al que es disposa en el text refós de la Llei de contractes del sector públic (TRLCSP) i en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat.  
  
Castelló de la Plana, 14 de juliol de 2023.- El director territorial de la Conselleria d'Agricultura, Desenvolupament Rural, Emergència Climàtica i Transició Ecològica, (p. s. R 19.09.2022, del sotssecretari), el cap del Servei Territorial d'Agricultura: Matías Castelló Aranda.